Document ID: 32002R1836

Komisjoni määrus (EÜ) nr 1836/2002,
15. oktoober 2002,
millega muudetakse määrust (EÜ) nr 2138/97, milles piiritletakse ühtlased oliiviõli tootmispiirkonnad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 1513/2001, [2]
võttes arvesse nõukogu 17. juuli 1984. aasta määrust (EMÜ) nr 2261/84, millega sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad, [3] viimati muudetud määrusega (EÜ) nr 1639/98, [4] eriti selle artiklit 19,
ning arvestades järgmist:
(1) Määruse (EMÜ) nr 2261/84 artiklis 18 sätestatakse, et oliivi- ja õlisaagised tuleb kindlaks määrata ühtlaste tootmispiirkondade kaupa tootjaliikmesriikide esitatud andmete põhjal.
(2) Tootmispiirkonnad on piiritletud komisjoni 30. oktoobri 1997. aasta määruse (EÜ) nr 2138/97 (milles piiritletakse ühtlased oliiviõli tootmispiirkonnad, [5] viimati muudetud määrusega (EÜ) nr 2193/2001 [6]) lisas. Halduslikel ja struktuurilistel põhjustel tuleks Hispaania ja Itaalia ühtlasi tootmispiirkondi 2001/02. turustusaastal muuta.
(3) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2138/97 lisa muudetakse järgmiselt:
1. Punktis A asendatakse provintsid Brescia, Roma, Caserta, Lecce, Potenza, Cosenza, Reggio Calabria, Vibo Valentia, Siracusa ja Sassari vastavalt käesoleva määruse lisale.
2. Punktis D Comunidad autónoma: Andalucía all lisatakse Málaga provintsi puhul piirkonda 4 (Serranía de Ronda) Genalguacil.
3. Punktis D Comunidad autónoma: Aragón all:
- lisatakse Zaragoza provintsi puhul piirkonda 2 Ruesca,
- lisatakse Terueli provintsi puhul piirkonda 3 Cuervo (El) ja piirkonda 4 Segura de Baños, ja
- lisatakse Huesca provintsi puhul piirkonda 5 Ibieca ja Ortilla.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolevat määrust kohaldatakse 1. novembrist 2001.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. oktoober 2002

Labels: 17
6